Thuto ya Baebele e ne ya nkgomotsa tota mme ka bonya ka bonya kakabalo le khutsafalo tse ke neng ke na le tsone di ne tsa fela mme ka simolola go nna le tsholofelo. Ngwaga morago ga foo, ka 1935, nna le Charles re ne ra simolola go nna le seabe mo go rereleng ba bangwe ka boammaaruri jwa Baebele. Ka February 1937, re ne ra kolobediwa mo hoteleng e e fa gaufi mmogo le ba bangwe ba le bantsi, fa re sena go utlwa puo e e neng e neetswe kwa ntlokgolo kwa Brooklyn e e neng e tlhalosa se Dikwalo di se bolelang ka go kolobediwa mo metsing. Ke ne ke sa kolobediwe fela ka gonne ke solofetse go bona morwadiake gape letsatsi lengwe mme gape e ne e le ka gonne ke eletsa go direla Mmopi wa rona yo ke neng ke setse ke mo itse e bile ke mo rata.